שרה ברייטמן

שרה ברייטמן (באנגלית: Sarah Brightman; נולדה ב-14 באוגוסט 1960<ref></ref>) היא זמרת סופרן, פזמונאית, שחקנית, רקדנית ומוזיקאית קלאסית אנגלייה.

ברייטמן החלה את הקריירה שלה כחברה בלהקת המחול והוציאה כמה שירי דיסקו כזמרת סולו. ב-1981 היא עשתה את הופעת הבכורה שלה בתיאטראות וסט אנד ב"קאטס" ופגשה את המלחין אנדרו לויד ובר, לו נישאה מאוחר יותר. היא המשיכה לככב במחזמרים בווסט אנד ובברודוויי, כולל "פנטום האופרה", במסגרתו גילמה את דמותה של כריסטין דאי. אלבום המחזמר, The Phantom of the Opera, יצא בפורמט תקליטור ב-1987 ונמכר ב-40 מיליון עותקים ברחבי העולם – אלבום המחזמר הנמכר ביותר בכל הזמנים.<ref></ref>

לאחר שחדלה להשתתף בתיאטראות והתגרשה מלויד ובר, חידשה ברייטמן את הקריירה המוזיקלית שלה עם מפיקה המוזיקלי של אניגמה, פרנק פיטרסון; היא פועלת כאמנית מוזיקת קרוסאובר-קלאסית. כמו כן, עם נתוני מכירות עולמיות של יותר מ-27 מיליון אלבומים נחשבת ברייטמן לזמרת הסופרן הנמכרת ביותר בכל הזמנים.<ref></ref><ref></ref><ref></ref>

הדואט של ברייטמן משנת 1996 עם זמר הטנור האיטלקי אנדראה בוצ'לי, "Time to Say Goodbye", דורג בראש המצעדים בכל רחבי אירופה והפך לשיר המצליח והנמכר ביותר בכל הזמנים בגרמניה; הוא נשאר בראש המצעד של המדינה במשך 14 שבועות רצופים ונמכר בלמעלה משלושה מיליון עותקים.<ref></ref><ref></ref> בהמשך, זכה להצלחה בינלאומית ונמכר בלמעלה מ-12 מיליון עותקים ברחבי העולם, אחד מהשירים הנמכרים ביותר בכל הזמנים.<ref></ref><ref></ref> על שיר זה קיבלה ברייטמן למעלה מ-200 תוארי זהב ופלטינה ב-38 מדינות שונות.<ref></ref> בשנת 2010 הוכתרה על ידי בילבורד כאמן הקלאסי החמישי המשפיע והנמכר ביותר בעשור הראשון של המאה ה-21 בארצות הברית (אלבומיה ושיריה נמכרו בלמעלה מ-6.5 מיליון עותקים במדינה).<ref></ref><ref></ref>

ברייטמן נחשבת לאמן הראשון בהיסטוריה שביצע פעמיים את שיר הנושא במשחקים האולימפיים; באולימפיאדת ברצלונה, שם שרה את "Amigos Para Siempre" עם הזמר הספרדי חוסה קאררס, מול למעלה ממיליארד צופים, ו-16 שנים מאוחר יותר ב-2008 באולימפיאדת בייג'ינג, עם הזמר הסיני ליו הואן , בביצוע "You and Me" מול 5 מיליארד צופים ברחבי העולם.<ref></ref>

בשנת 2012 מונתה ברייטמן לאמן אונסק"ו לשלום בין השנים 2012–2014, על "מחויבותה למטרות הומניטריות וצדקה, כמו גם תרומתה לאורך הקריירה האמנותית שלה, לקידום דיאלוג תרבותי וחילופי תרבויות, תוך מסירותה לאידיאליזם ולמטרותיו של הארגון".<ref name=":15"></ref> מאז 2010 היא מכהנת כשגרירת המותג העולמי של פנסוניק.<ref name=":16"></ref>

ב-2014 היא החלה להתאמן לקראת מסע לתחנת החלל הבין-לאומית,<ref></ref> שנדחה מסיבות לא ידועות. ברייטמן זכתה לעיטור "Cavaliere" ("אביר/ה") במסדר ההצטיינות של הרפובליקה של איטליה ב-2 ביוני 2016,<ref></ref> ותואר דוקטור לשם כבוד מאוניברסיטת הרטפורדשייר בשנת 2018, כהוקרה על תרומתה הבולטת למוזיקה ולתיאטרון.<ref name=":18"></ref> ב-6 באוקטובר 2022 הונצחה בשדרת הכוכבים של הוליווד (6243) על הישגיה בקטגוריית "הופעה חיה", כמו גם הוקרה לתרומתה הרבה לעולם הבידור והתיאטראות בפרט.<ref name=":26"></ref>

== משפחה וביוגרפיה ==
ברייטמן היא הבכורה מבין ששת ילדיהם של איש העסקים גרנוויל ג'פרי ברייטמן (1934–1992)<ref></ref> ופולה ברייטמן, לבית הול.<ref></ref> אחיה הצעירים הם ניקולה, קלאודיה, ג'יי, ג'ואל ואמיליה (המכונה ויולט). היא גדלה בליטל גדסדן ליד ברקהמסטד , הרטפורדשייר, אנגליה.<ref></ref> בגיל שלוש החלה לקחת שיעורי ריקוד ופסנתר. לאחר מכן, היא המשיכה להופיע בפסטיבלים ותחרויות מקומיות.<ref name=":0"></ref> בגיל 11 היא עברה בהצלחה מבחן בד בבית הספר לאמנויות הבמה של טרינג פארק, בית ספר המתמחה באמנויות הבמה. היא למדה בבית הספר לבלט אלמהרסט בעיר ברמינגהאם, בבית הספר לחינוך לאמנויות בצ'יזיק שבמערב לונדון, ובקולג' המלכותי למוזיקה.

ב-1973, בגיל 13, הופיעה ברייטמן בהפקת התיאטרון הראשונה שלה, במחזמר "אני ואלברט", שהוצג בתיאטרון פיקדילי, כשגילמה את אחת מבנותיה של המלכה ויקטוריה (ויקטוריה). ב-1976 היא גויסה ללהקה של ארלין פיליפס, הוט גוסיפ. ברייטמן הוציאה עם הלהקה את להיט הדיסקו "I Lost My Heart to a Starship Trooper" (1978), שנמכר בלמעלה מחצי מיליון בממלכה המאוחדת והגיע למקום השישי במצעד הסינגלים הבריטי ואת "The Adventures of the Love Crusader" (1979). במקביל, במהלך תקופה קצרה חברה לפאנ'ס פיפל עד לסיום התוכנית Top of the Pops בשנת 1976. בהמשך הוציאה כאמנית סולו את "", "My Boyfriend's Back", "", "Him" ו-"Rhythm of the Rain" - חלקם בהוצאת חברת התקליטים שלה, ויספר רקורדס.<ref name=":0" /> ב-1979 השתתפה ברייטמן בפסקול הסרט "העולם מלא בגברים נשואים" במסגרתו הקליטה את השיר "Madam Hyde".<ref></ref>

== קריירה ==
=== 1981–1989: קריירה בימתית ===
ב-1981 נבחנה ברייטמן להשתתפות במחזמר "קאטס" ובאלבום הנלווה שלו, Cats, מאת המלחין אנדרו לויד ובר. היא התקבלה, וגילמה את דמותה של ג'מימה. לאחר שנה ב"קאטס", קיבלה מבוני לנגפורד את תפקידה של קייט ב"שודדי הים מפנזאנס" שהוצג בתיאטרון דרורי ליין שבלונדון. בהמשך גילמה את טרה טריטופס ב"נשף המסכות" - מחזמר המבוסס על ספרו באותו שם של קיט ויליאמס. היא עזבה את הפקת המחזמר מאוחר יותר באותה שנה, כדי לגלם את דמותה של הזמירה ב"נייטינגייל" מאת צ'ארלס שטראוס.<ref name=":1"></ref> במסגרת גילום הזמירה, השתתפה ברייטמן בהקלטות האלבום הנלווה של המחזמר, Nightingale.<ref name=":25"></ref> בין השירים שהקליטה ניתן למנות את "I Was Lost", "A Singer Must Be Free" ו-"Rivers Cannot Flow Upwards".<ref name=":25" />

לאחר שפורסמה ביקורת חיובית על כישורי השירה והמשחק של ברייטמן, צפה לויד ובר באחת מהופעותיה והתרשם ממנה. תחילה, כשהשתתפה במחזמר בהלחנתו, לא הגדיר אותה לויד ובר כ"כישרון גדול". השניים נישאו ב-1984, וברייטמן השתתפה במחזמרים הבאים שלו כולל: "פנטום האופרה" ו"שיר וריקוד", וכן במיסה "רקוויאם", שנכתבה והולחנה עבור אביו של לויד ובר.<ref name=":1" />

ברייטמן ו[[אנדרו לויד ובר, בהצגת הבכורה העולמית של "רקוויאם" בכנסיית תומאס בניו יורק (1985).]]

בשנת 1985 יצא לאור שירה של ברייטמן "Pie Jesu", שזכה להצלחה מסחרית עולמית, נמכר בלמעלה מ-25,000 עותקים<ref name=":1" /> ביום הראשון לצאתו והגיע למספר השלישי במצעד הסינגלים הבריטי ובמצעד הסינגלים האירי, אף על פי שנכתב בשפה הלטינית.<ref></ref><ref></ref> עם מוזיקה קלאסית שחלחלה לבית לויד ובר (ברייטמן הייתה בהכשרה אופראית באותה תקופה), הוא התרגש לכתוב את "רקוויאם" כמחווה לאביו. הופעת הבכורה של המחזמר במנהטן, בכיכובם של פלאסידו דומינגו וברייטמן, צולמה על ידי BBC ו-PBS לשידור עתידי נוסף. אלבום המחזמר, Requiem, הפך בהמשך לאלבום המוזיקה הקלאסית הנמכר ביותר בממלכה המאוחדת בשנה בה יצא, וזיכה את ברייטמן במועמדות לפרס גראמי בקטגוריית "האמן הקלאסי החדש הטוב ביותר".<ref></ref>

ברייטמן כיכבה בתור כריסטין דאי בעיבוד של לויד ובר ל"פנטום האופרה" (1986). תפקידה של כריסטין נכתב במיוחד עבורה.<ref name=":4"></ref> לויד ובר סירב להציג את "פנטום האופרה" בברודוויי עד שברייטמן נענתה להצעתו.<ref name=":2"></ref> תחילה נרתעה התאחדות השחקנים האמריקאית מלעלות הפקה בכיכובה של ברייטמן, בנימוק הקובע כי כל שחקן שאינו בן ללאום האמריקאי צריך להיות מפורסם בקנה מידה בין-לאומי כדי להשתתף בברודוויי.<ref name=":2" /> כפשרה, יאלץ ובר ללהק אמריקאי לתפקיד ראשי במחזמר הבא שלו בווסט אנד, ובתמורה לכך תאפשר ההתאחדות לברייטמן להשתתף ב"פנטום האופרה" (את הבטחתו קיים ובר ב"היבטים של אהבה").<ref name=":2" /> סך המכירות המוקדמות של "פנטום האופרה" נאמד בלמעלה מ-17 מיליון דולר בערב בכורתו ב-26 בינואר 1988.<ref></ref> The Phantom of the Opera, היה אלבום המחזמר הראשון בהיסטוריית המוזיקה הבריטית שדורג במקום הראשון במצעד האלבומים הבריטי. במרוצת השנים נאמדו מכירותיו בלמעלה מ-40 מיליון עותקים ברחבי העולם (אלבום המחזמר הנמכר ביותר בכל הזמנים). הוא קיבל 6 פלטינות בארצות הברית, 2 בממלכה המאוחדת, 9 בגרמניה, 4 בהולנד, 11 בקוריאה הדרומית ו-31 בטאיוואן.<ref></ref> על-אף הצלחתה הן בלונדון והן בברודוויי, קיבלה ברייטמן ביקורות מעורבות על הופעתה במחזמר, ולא הייתה מועמדת לפרס טוני בקטגוריית "שחקנית הראשית הטובה ביותר במחזמר". עם זאת, מבקרים שונים שיבחו את יכולות השירה שלה. אלבום המחזמר, Highlights from The Phantom of the Opera, שהוקלט על ידי צוות השחקנים המקורי של לונדון (מייקל קרופורד, סטיב ברטון וברייטמן) זכה להצלחה בינלאומית ונמכר במיליוני עותקים.<ref name=":6" /> בסמוך ליציאתו, השתתפה בהקלטות אלבום המחזמר, Carousel, במסגרתו הקליטה שירים כמו "Mister Snow", "June Is Bustin' Out All Over" ו-"A Real Nice Clambake".<ref></ref>

לאחר שעזבה את "פנטום האופרה", יצאה ברייטמן לסיבוב הופעות במסגרתו ביצעה את שיריו של לויד ובר ברחבי אנגליה, קנדה וארצות הברית, וביצעה את שירי "רקוויאם" בברית המועצות. באותה עת הוציאה את הסינגל "Anything But Lonely" מתוך "היבטים של אהבה" ושני אלבומי סולו: האלבום The Trees They Grow So High מ-1988, אוסף שירי עם בליווי פסנתר, והאלבום The Songs That Got Away מ-1989, אוסף של שירי מחזמרים של מלחינים כמו אירווינג ברלין וסטיבן סונדהיים. ברייטמן ביצעה גם את השיר "Make Believe" כחלק מפסקול סרט הילדים Granpa.<ref></ref> כמה שבועות לאחר מכן הוציאה את "Love Changes Everything" שזכה להצלחה במצעד השירים העכשוויים למבוגרים.<ref name=":3"></ref><ref></ref>

ברייטמן הייתה לנושא המרכזי של תוכנית הטלוויזיה This Is Your Life בשנת 1989 כשהופתעה על ידי מייקל אספל ב-RAF ויטרינג בלינקולנשייר.<ref></ref>

בשנת 1990 נפרדו ברייטמן ולויד ובר.<ref></ref> לאחר הגירושים המתוקשרים שלהם, היא שיחקה בלונדון בתפקיד הראשי בסרט "היבטים של אהבה" מאת לויד ובר, לצד מייקל פרייד , לפני שעברה לברודוויי.<ref></ref> אלבום הסולו שהוציאה לאחר מכן, As I Came of Age, היה אוסף אקלקטי של שירי פולק רוק ומחזמרים שהיא עצמה בחרה.<ref name=":1" /> עטיפת האלבום מציגה ציור שלה, שהושפע מהציור הידוע The Kings' Orchard של ארתור יוז משנת 1858.<ref></ref>

=== 1990–1999: קריירת סולו ===
בשנת 1992 הוציאה ברייטמן אלבום משותף נוסף עם לויד ובר והופיעה עם חוסה קאררס באולימפיאדת ברצלונה כששרה את שיר הנושא "Amigos Para Siempre" ("חברים לנצח") בפני קהל עולמי של 3 מיליארד אנשים. לאחר ההופעה המשיכה בקריירת הסולו שלה, והחלה לעבוד עם פרנק פיטרסון, מפיקה המוזיקלי של להקת אניגמה - שהוגדרו כמקור ההשראה והמודל לחיקוי של ברייטמן. ההוצאה הראשונה שלהם יחד הייתה Dive (1993), אלבום פופ בנושא מים שמתוכו הופצו שני סינגלים: "Captain Nemo" (גרסת כיסוי לשיר של להקת האלקטרוניקה השוודית דייב) ו-"The Second Element".<ref></ref> האלבום קיבל את תואר הזהב על ידי איגוד תעשיית ההקלטות הקנדי (MC) והיה לראשון שלה שעשה זאת.<ref></ref>

ברייטמן ופיטרסון עבדו יחד על אלבום הפופ רוק Fly (1995). הסינגל "A Question of Honour", שנכלל באלבום, משלב כלי מיתר אלקטרוניים, רוק, קלאסי וקטעים מהאופרה של אלפרדו קאטאלאני, "לה ואלי".<ref></ref> והווידאו קליפ שלו הוצג באליפות העולם באגרוף בגרמניה בין הנרי מייסק וגרציאנו רוצ'יג'יאני.<ref></ref> מהאלבום יצאו לאור שני סינגלים נוספים: "Heaven Is Here" ו-"How Can Heaven Love Me".<ref></ref><ref></ref> בהמשך הוציאה את הפסקול Surrender.<ref></ref>
ימין
ב-1997 הוציאה ברייטמן את האלבום Timeless. הוא הפך לאלבום הנמכר ביותר שלה: קיבל תוארי זהב, פלטינה או פלטינה כפולה ומעלה ב-21 מדינות, נמכר ביותר מ-1.4 מיליון עותקים בארצות הברית והגיע למקום הראשון במצעד אלבומי הקרוסאובר הקלאסיים של בילבורד במשך 35 שבועות.<ref></ref> הסינגל המוביל מהאלבום, "Time to Say Goodbye", היה השיר השני שביצעה ברייטמן באליפות העולם באגרוף בגרמניה. הדואט עם זמר הטנור אנדראה בוצ'לי הפך ללהיט בינלאומי ונמכר ביותר מ-3 מיליון עותקים בגרמניה.<ref></ref> האלבום נמכר בלמעלה מ-12 מיליון עותקים ברחבי העולם, והפך לאחד מהאלבומים הנמכרים ביותר בשנות ה-90 של המאה ה-20.<ref name=":0" /> לאחר מכן יצאה לסיבוב ההופעות בשם "A Timeless Evening with Sarah Brightman", ובמהלכו ביצעה את הסינגלים מ-Timeless: "Time to Say Goodbye", "Who Wants to Live Forever" ו-"Tú Quieres Volver" (פרט ל-"Just Show Me How to Love You" ו-"There for Me").<ref name=":21"></ref><ref></ref>

בהמשך שנת 1997 הוציאה את אלבום האוסף המשותף הראשון שלה עם לויד ובר, The Andrew Lloyd Webber Collection.<ref name=":11"></ref> האלבום הגיע לראשונה למקום ה-110 במצעד הבילבורד 200 ושהה בו במשך 17 שבועות.<ref name=":23"></ref> במצעד אלבומי הקרוסאובר הקלאסיים ובמצעד האלבומים הקלאסיים של בילבורד הגיע למקום השני.<ref></ref><ref></ref> במצעד האלבומים השוודי הגיע למקום הראשון.<ref></ref> איגוד תעשיית ההקלטות האמריקאי (RIAA) העניק לו את תואר הזהב על נתוני מכירות של למעלה מ-500,000 עותקים.<ref name=":6"></ref> ב-23 באוגוסט 2009 פורסמה כתבה במגזין בילבורד בה נכתב שמכירותיו בארצות הברית עומדות על למעלה מ-787,000 עותקים – אחד מאלבומי המוזיקה הקלאסית הנמכרים ביותר בכל הזמנים במדינה.<ref></ref>

במרץ 1998 הפיקה ברייטמן את ספיישל ה-PBS הראשון שלה, Sarah Brightman: In Concert, שהתקיים באלברט הול (בהמשך הופץ בתקליטור). באותה השנה כיכבה ב-A Gala Christmas in Vienna; ספיישל חג מולד חגיגי, שצולם בווינה לצד פלאסידו דומינגו, הלמוט לוטי וריקרדו קוצ'אנטה. הארבעה הופיעו יחד וביצעו שירי חג מולד מסורתיים (האלבום הופץ בווידאו).<ref></ref> ב-7 באפריל 1998 הייתה לאחת מהכוכבות שהתארחו בחגיגות יום ההולדת ה-50 של אנדרו לויד ובר. במהלכם ביצעה את "Hosanna" עם דניס או'ניל ואת "The Phantom of the Opera" עם אנטוניו בנדרס, "All I Ask of You" עם מייקל בול ו-"The Music of the Night".<ref></ref> כל אותם הביצועים מאותו האירוע הועלו לאחר מספר עשורים ליוטיוב.<ref></ref>

לאחר ההצלחה של Timeless הוציאה ברייטמן את אלבום האולפן השישי שלה, Eden ב-1998. מתוכו יצאו לאור חמישה סינגלים: "Eden", "Deliver Me", "So Many Things", "The Last Words You Said" ו-"Dust in the Wind".<ref name=":12" /> היא בחרה באופן אישי כל שיר ושכנעה את המלחין האיטלקי אניו מוריקונה לתת לה לשכתב את המילים לאחד מהלחנים הקולנועיים שלו, "Gabriel's Oboe", מהסרט "המיסיון" (1986) שהוביל ליצירת השיר "Nella Fantasia" ("בפנטזיה שלי"). האלבום, בניגוד ל-Timeless, שילב יותר אלמנטים של מוזיקת פופ. הביקורות כלפיו היו חיוביות: ב-LAUNCHcast קבעו שהוא "מפליא" ו"מלא חיים",<ref name=":12"></ref> וב-AllMusic טענו כי הוא משלב שירים טובים ומספר רב של סוגות מוזיקליות.<ref></ref> Eden הגיע למקום הראשון במצעד אלבומי הקרוסאובר הקלאסיים וה-65 במצעד הבילבורד 200.<ref name=":3" /> בהמשך קיבל את תואר הזהב בארצות הברית על מכירות של למעלה מ-500,000 עותקים במדינה.<ref name=":6" /> כדי לעזור בקידום שלו יצאה לסיבוב ההופעות העולמי הראשון שלה, "One Night in Eden Tour".<ref></ref> חלק מההופעות שהתקיימו במסגרתו צולמו ואוחדו לאלבום הווידאו One Night in Eden, שהופץ בסוף שנת 1999.<ref></ref>

=== 2000–2004: הצלחה בין-לאומית נוספת ===
ב-25 באפריל 2000 הוחלט להוציא את Fly II, הוצאה מחודשת של Fly (1995).<ref></ref> בהמשך לכך יצא לאור אלבום האולפן השביעי של ברייטמן, La Luna. עבור האלבום הזה היא בחרה שירים מסוגות כמו פופ, ג'אז וינטג' ואופרה גבוהה, כמחווה לדבוז'אק, בטהובן ובילי הולידיי. La Luna הגיע למקום הראשון במצעד אלבומי האינטרנט של בילבורד והגיע בשיאו למקום ה-17 במצעד הבילבורד 200. הוא הפך לאלבום השני הנמכר ביותר של ברייטמן בארצות הברית עם מכירות של למעלה מ-900,000 עותקים. על נתוני מכירות אלו קיבל מעמד זה מטעם איגוד תעשיית ההקלטות האמריקאי.<ref name=":6" /> כמו כן, הוא הפך לאלבום הנמכר ביותר שלה באסיה, ואף קיבל את תואר הפלטינה המחומשת בטאיוואן.<ref></ref><ref></ref> הסינגל המוביל מהאלבום, "Scarborough Fair", הפך לשירה המצליח ביותר של ברייטמן באסיה. הוא הגיע לראש את המצעדים ברפובליקה העממית של סין וטאיוואן במשך שבועות רבים.<ref></ref> בעקבות הצלחתו הרבה של השיר, הפך האלבום לפופולרי ולמצליח בכל רחבי העולם.<ref name=":3" /> הסינגל השני מהאלבום, "La Luna", זכה להצלחה מתונה.<ref></ref> לעומת זאת הסינגל העוקב, "A Whiter Shade of Pale", זכה להצלחה חסרת תקדים כאשר נוגן ביפן ללא הרף, עד שהצליח לכבוש את פסגת המצעד, שם נשאר במשך תשעה עשר שבועות,<ref name=":02"></ref> – אחד מהשירים המצליחים ביותר בכל הזמנים במדינה.<ref name=":02" /> הוא קיבל את תואר הזהב הכפול על ידי איגוד תעשיית ההקלטות היפני (RIAJ), והפך לאחד מהשירים הנמכרים ביותר במדינה בעשור הראשון של המאה ה-21.<ref name=":42"></ref> הוא נמכר בלמעלה מ-150,000 עותקים בשני פורמטים שונים במדינה.<ref name=":5"></ref> בארצות הברית, זכה השיר להצלחה גם כן. הסינגל האחרון, "Here with Me", הוא חידוש לשירה של הזמרת דיידו.<ref></ref><ref></ref>
ברייטמן מבצעת את "The Journey Home" בשנת 2007, הלקוח מ-[[Harem (2003).]]
באוגוסט 2000 יצאה ברייטמן לסיבוב ההופעות העולמי השני שלה, "La Luna World Tour".<ref></ref> בסיבוב נכחו למעלה מ-500,000 צופים והופנו כלפיו ביקורות חיוביות. חלק מההופעות שהתקיימו במסגרתו צולמו ואוחדו לאלבום הווידאו La Luna: Live in Concert שהופץ בשנת 2001,<ref name=":7"></ref> וזכה להצלחה כאשר קיבל את תואר הזהב בארצות הברית ובמקסיקו.<ref name=":6" /><ref></ref> ביצועם המשותף של ברייטמן וג'וש גרובן ל-"There for Me" נכלל באלבום הווידאו גם כן.<ref name=":7" /> בשנת 2001, הגדירו במגזין בילבורד את ברייטמן כאמן הקרוסאובר הקלאסי החשוב ביותר בהיסטוריה של הממלכה המאוחדת. ב-28 במאי באותה השנה הוציאה את אלבום האוסף הראשון שלה, The Very Best of 1990–2000.<ref></ref> איגוד תעשיית ההקלטות השוודי (GLF) העניק לו את תואר הזהב, על מכירות של 40,000 עותקים במדינה – אחד מהאלבומים הנמכרים ביותר במדינה בשנת 2001.<ref></ref> בהולנד, נמכר האלבום בלמעלה מ-80,000 עותקים, דבר אשר הקנה לו שם את תואר הפלטינה.<ref></ref>

לקראת סוף 2001 הוציאה ברייטמן את Classics, אנתולוגיה הכוללת שירים משלושת אלבומיה המצליחים ביותר, יחד עם שבע רצועות חדשות; הוא הופץ ברחבי העולם מלבד באירופה, ביחד עם שני סינגלים: "Winter Light" ו-"Ave Maria".<ref></ref> בארצות הברית, הגיע למקום ה-68 ונמכר שם בלמעלה מחצי מיליון עותקים.<ref name=":6" /> בקנדה הגיע בשיאו למקום התשיעי וקיבל את תואר הפלטינה; וביפן הפך Classics לאלבום המצליח ביותר שלה באותה התקופה, עם 300,000 עותקים שנמכרו ממנו בסך הכול.<ref></ref><ref></ref> בסוף אותה השנה השתתפה ב-"Moment of Peace" של גרגוריאן, שנכלל באלבום Masters of Chant Chapter II (2001).<ref></ref> גרסאות שונות שלו הופצו לאורך השנים והוא זכה להצלחה בינלאומית.<ref></ref><ref></ref> באפריל 2002 הופץ Classics בפורמט וידאו בשם, Classics: The Best of Sarah Brightman VHS.<ref name=":8"></ref> אלבום הווידאו הופק על ידי פיטרסון וכולל אוסף של קליפים שהופצו עבור השירים שנכללו בו.<ref name=":8" /> באותו החודש הוציאה את אלבום האולפן המשותף השלישי שלה עם לויד ובר, Encore.<ref name=":9"></ref> האלבום הגיע למקום הראשון במצעד האלבומים השוודי והשני במצעד אלבומי הקרוסאובר הקלאסיים,<ref></ref> וכלל ביצוע מחודש בשפה האיטלקית של ברייטמן לשיר "Memory".<ref name=":9" />

אלבום האולפן השמיני של ברייטמן, Harem, משנת 2003 כלל קונספט שונה: אלבום בסגנון מזרח תיכוני המושפע ממוזיקת דאנס.<ref name=":10"></ref> במסגרת האלבום, שיתפה פעולה עם אמנים כמו עפרה חזה והזמר העיראקי קאזם א-סאהר. נייג'ל קנדי השתתף ביצירת הלחנים של "Free" ו-"The War is Over" וג'אז קולמן היה אחראי על העיבודים.<ref name=":4" /> האלבום הגיע למקום ה-29 במצעד הבילבורד 200, והראשון במצעד אלבומי הקרוסאובר הקלאסיים ובמצעד האלבומים השוודי.<ref name=":3" /> מתוך האלבום יצאו הסינגלים "It's a Beautiful Day", "Free", "What You Never Know", "Harem" ו-"Beautiful".<ref name=":10" /> השני מביניהם הפך ללהיט דאנס שהגיע למקום השלישי במצעד שירי הדאנס קלאב של בילבורד.<ref name=":3" /> "Harem" הגיע למקום הראשון באותו המצעד והפך לאחד משירי הדאנס המצליחים ביותר בארצות הברית בשנה בה יצא.<ref></ref> בינואר 2004 יצאה ברייטמן לסיבוב ההופעות העולמי הרביעי שלה, "Harem World Tour".<ref></ref> כבר בהופעה הראשונה הוצעו למכירה עותקים במהדורה מוגבלת של The Harem Tour.<ref></ref> באוגוסט 2004 יצא הסרט, ,<ref></ref> ובהמשך גם אלבום ההופעה The Harem World Tour: Live from Las Vegas,<ref></ref> שהופץ בפורמט של וידאו בספטמבר באותה השנה.<ref></ref> האלבומים Eden, La Luna ו-Harem לוו בסיבובי הופעות עולמיים ששילבו תיאטרליות ואת מקורותיה הבימתיים של ברייטמן. היא דיברה על כך בריאיון, ואמרה: "הם מסובכים להפליא... [אבל גם] טבעיים. אני יודעת מה עובד, מה לא עובד, כל הטריקים הישנים". גם ב-2000 וגם ב-2001 ברייטמן הייתה בין 10 האמנים הבריטים הפופולריים ביותר בארצות הברית, עם מכירות של למעלה מ-7.2 מיליון דולרים מ-34 הופעות בשנת 2000 ומעל ל-5 מיליון דולרים מ-21 הופעות ב-2001. ב-2004 דווח שסיבוב ההופעות הכניס למעלה מ-60 מיליון דולרים ונמכרו כ-700,000 כרטיסים;<ref name=":4" /> 15 מיליון דולרים ו-225,000 כרטיסים הגיעו מאמריקה הצפונית.

אלבום האולפן המשותף הרביעי של ברייטמן ולויד ובר, Love Changes Everything, יצא לאור באוקטובר 2005.<ref></ref> כל שירי האלבום פרט לרצועה העשירית, "The Phantom of the Opera", שהופקה על ידי מייק באט, הופקו על ידי לויד ובר ונייג'ל רייט.<ref></ref> אלבום זה מהווה מעין כהמשך ל-The Andrew Lloyd Webber Collection, שיצא בשנת 1997.<ref name=":11" />

=== 2006–2008: Diva, Symphony ואולימפיאדת בייג'ינג ===
ברייטמן הוציאה אלבום וידאו ב-3 באוקטובר 2006 בשם Diva: The Video Collection.<ref></ref> תקליטור נלווה בשם, Diva: The Singles Collection, הופץ באותו היום.<ref></ref> זו הייתה הפעם הראשונה שבה הוציאה אוסף בארצות הברית; הוא הגיע למקום הראשון במצעד אלבומי הקרוסאובר הקלאסיים. ביפן, הופיע לראשונה במקום השני במצעד האלבומים המקומי עם 77,000 עותקים שנמכרו בשבוע הראשון ליציאתו – אלבום המוזיקה הקלאסית הנמכר ביותר במדינה ב-2007. לאחר מכן, הוכתר לאלבום הבינלאומי ה-15 הנמכר ביותר ביפן בעשור הראשון של המאה ה-21.<ref></ref> עד 2008 קיבל את תואר הפלטינה הכפולה במדינה. עם Diva ברייטמן הפכה לאמן הבינלאומי הנמכר ביותר בקוריאה הדרומית לשנת 2010, כשהאלבום עמד בראש המצעדים לאורך כל השנה. Diva קיבל את תואר הפלטינה המחומשת ו-"Nella Fantasia" נמכר ביותר מ-2 מיליון עותקים במדינה.<ref></ref> בסוף 2006 יצא האלבום Classics: The Best of Sarah Brightman.<ref></ref>

ברייטמן מופיעה באובורן הילס, ארצות הברית במהלך סיבוב ההופעות "[[The Symphony World Tour".]]

ב-1 ביולי 2007 הופיעה ברייטמן בקונצרט לדיאנה שנערך באצטדיון ומבלי,שב לונדון. האירוע אורגן לזכרה של דיאנה, הנסיכה מוויילס. היא ביצעה את "All I Ask of You" מתוך "פנטום האופרה", ביחד עם ג'וש גרובן.<ref></ref><ref></ref> כ-15 מיליון אנשים ברחבי הממלכה המאוחדת צפו בקונצרט בבית, והוא שודר בכ-500 מיליון בתים ב-140 מדינות נוספות מלבד בריטניה.<ref></ref> ב-7 ביולי 2007 ביצעה ארבעה שירים ("Nessun Dorma", "La Luna", "Nella Fantasia" ו-"Time to Say Goodbye") בסדרת הקונצרטים של לייב ארת', ושרה לראשונה את הסינגל שלה "Running" באליפות העולם באתלטיקה באוסקה, יפן.<ref></ref> בתקופה זו הקליטה את השיר "Snowbird" כדואט עם הזמרת הקנדית אן מארי, שנכלל באלבומה של מארי מ-2007, Anne Murray Duets: Friends and Legends.<ref></ref>

ב-29 בינואר 2008 הוציאה ברייטמן את אלבומה הראשון מזה חמש שנים, Symphony, בהשפעת מוזיקה גותית.<ref name=":24"></ref> הוא הגיע למקום ה-13 במצעד הבילבורד 200, ולמקום הראשון במצעד אלבומי הקרוסאובר הקלאסיים, מצעד האלבומים הקלאסיים ומצעד אלבומי האינטרנט.<ref name=":3" /> נמכר בלמעלה מ-32,033 עותקים בשבוע הראשון ליציאתו, לפי נתונים שפורסמו על ידי נילסן סאונדסקאן.<ref></ref> דורג בחמישת האלבומים הפותחים של המצעדים בסין, טאיוואן, קנדה, מקסיקו ויפן.<ref></ref> באותו החודש הוציאה את מארז התקליטורים, .<ref></ref>

באלבום השתתפו האמנים אנדראה בוצ'לי, פרננדו לימה ופול סטנלי מקיס, שהקליט עם ברייטמן את הדואט, "", שהיה לשיר הנושא של הסרט "פוקימון: עלייתו של דארקראי" (2007).<ref></ref> ב-16 בינואר 2008 הופיעה בקתדרלת סטפנוס הקדוש בווינה, וביצעה שירים מאלבומה החדש. בין האורחים המיוחדים ששרו דואטים עמה ניתן למנות את זמר הטנור האיטלקי אלסנדרו סאפינה, זמר הקונטרה-טנור הארגנטינאי פרננדו לימה והזמר הבריטי כריס תומפסון. כדי לעזור בקידום האלבום, הוציאה ברייטמן שני סינגלים נוספים: "Pasión" (דואט עם לימה),<ref></ref> ו-"Canto della Terra" (דואט עם בוצ'לי).<ref></ref> השני מביניהם הגיע למקום ה-20 במצעד השירים הקלאסיים הדיגיטליים, ה-24 במצעד הסינגלים הבריטי וה-42 במצעד הסינגלים הצרפתי.<ref name=":3" /> קטע הכלי "Gothica" והשיר "Fleurs du Mal" שנכללו ב-Symphony בוצעו לאורך השנים במספר סיבובי הופעות של ברייטמן, נכללו בהוצאה הבין-לאומית של האלבום עצמו וזכו להצלחה במדינות שונות ברחבי העולם.<ref name=":23" /><ref name=":24" />

ברייטמן בהופעה ב-Live Earth Concert בשאנגחאי, סין (2007).

ברייטמן ביצעה את "Pie Jesu" ו-"There You'll Be" בקונצרט יום הזיכרון של ארצות הברית ב-25 במאי 2008 שנערך על המדשאה המערבית של הקפיטול בוושינגטון הבירה. ההופעה שודרה ב-PBS בפני קהל של 300,000 צופים, ובפני חיילים אמריקאים המשרתים ברחבי העולם ברשות הרדיו והטלוויזיה של הכוחות האמריקאים.<ref></ref><ref></ref> היא עשתה את הופעת הבכורה שלה בעולם הקולנוע בתור הדמות "בליינד מג" בסרט הרוק המוזיקלי "ריפו! האופרה התורשתית" שעלה לאקרנים ב-7 בנובמבר 2008.<ref></ref><ref></ref><ref name=":13"></ref> ברייטמן לוהקה לסרט ברגע האחרון לאחר שהשחקנית המקורית שלוהקה לתפקיד הודחה.<ref name=":13" /> ב-8 באוגוסט 2008 ביצעה ברייטמן את שיר הנושא האולימפי, "You and Me", עם הזמר הסיני ליו הואן במנדרינית ובאנגלית בטקס הפתיחה של אולימפיאדת בייג'ינג. ההופעה שודרה ליותר מחמישה מיליארד צופים. ב-26 השעות שלאחר ההופעה, נתוני ההורדות הדיגיטליות של "You and Me" עמדו על למעלה מ-5.7 מיליון פעמים.<ref></ref><ref></ref>

ברייטמן הוציאה את אלבום חג המולד הראשון שלה, A Winter Symphony, ב-4 בנובמבר 2008. האלבום דורג תחילה במקום ה-38 במצעד הבילבורד 200 והגיע למקום השישי במצעד אלבומי החג של בילבורד.<ref></ref> הוא כלל שירי חג מולד, דוגמת "Silent Night" ו-"In the Bleak Midwinter". כמו כן נכללים בו הדואט "Ave Maria" עם זמר הטנור המקסיקני פרננדו לימה וגרסאות הכיסוי לשירים "Arrival" של אבבא ו-"I've Been this Way Before" של ניל דיימונד.<ref></ref> מתוך A Winter Symphony יצאו שלושה סינגלים: "Silent Night", "I Believe in Father Christmas" ו-"I Wish It Could Be Christmas Everyday".<ref></ref> שלושתם זכו להצלחה במצעדי החגים של בילבורד.<ref name=":3" />

כדי לקדם את Symphony ו-A Winter Symphony יצאה ברייטמן לסיבוב הופעות בסתיו 2008; "The Symphony World Tour", שכלל תפאורות גותיות, במה וירטואליות והולוגרפיות.<ref></ref>

=== 2009–2010: Symphony: Live in Vienna ואונסק"ו ===
ברייטמן בהופעה ב[[צ'יצ'ן איצה, מקסיקו.]]
בתגובה לקריאות מתמשכות להפצה עולמית של הקונצרט, Symphony: Live in Vienna, EMI מיוזיק השיקה ברחבי העולם את הספיישל של PBS שכלל את הופעתה של ברייטמן בקתדרלת סטפנוס הקדוש בווינה ב-16 בינואר 2008, הן בפורמט אודיו והן בפורמט חזותי. הספיישל שודר לראשונה ב-PBS במרץ 2008.<ref></ref> Symphony: Live in Vienna הפך לאלבום ה-13 הנמכר ביותר במקסיקו בשנה בה יצא.<ref></ref> המוזיקה של ברייטמן הוצגה בסרט "אמאלפי: תגמוליה של האלה" (שם בינלאומי: Amalfi: Rewards of the Goddess), הפקה מיוחדת לציון 50 שנה לפוג'י TV. כמו כן הוא היה לסרט היפני הראשון שצולם כולו באיטליה. במקביל ליציאת הסרט הוציאה את אלבום האוסף החמישי שלה Amalfi – Sarah Brightman Love Songs, שקיבל את תואר הזהב והיה לאלבום הקלאסי הנמכר ביותר ביפן ב-2009. בסוף השנה ברייטמן הייתה לאמן הבינלאומי השביעי הנמכר ביותר ביפן.<ref></ref>

היא השתתפה בקונצרט "הפירמידה" שאירע באתר הארכאולוגי של צ'יצ'ן איצה; אתר מורשת עולמית של אונסק"ו ואחד משבעת פלאי תבל החדשים.<ref></ref> שנה לאחר מכן, ב-2010, המשיכה להופיע ברחבי אסיה עם חמש הופעות בטוקיו לבדה, ולאחריהן הופיעה בקנאזווה, נגויה ואוסקה ביפן, מקאו ברפובליקה העממית של סין וסיאול בקוריאה הדרומית.<ref></ref><ref></ref><ref></ref> כדי לקדם את עצמה באמריקה הלטינית יצאה ברייטמן לסיבוב הופעות קצר, "Sarah Brightman in Concert", במסגרתו קיימה 14 הופעות בסך הכול.<ref></ref><ref></ref> בסמוך לכך הוציאה את אלבום האוסף השישי שלה, Bella Voce, שהופץ על ידי חברת התקליטים גרין היל בארצות הברית בלבד.<ref name=":14"></ref> האלבום כלל שירים מתוך Eden, La Luna, Classics ו-Harem.<ref name=":14" />

ב-3 בנובמבר 2010 הוזמנה ברייטמן לשיר במקדש הבודהיסטי טודאי-ג'י הממוקם בעיר נארה, יפן. המקדש הוא אתר מורשת עולמי של אונסק"ו שהוגדר כאחד מ"האנדרטאות ההיסטוריות של נארה העתיקה".<ref></ref> הקונצרט הוקלט ובהמשך שודר ברחבי הארץ על ידי רשת TBS. בהמשך קיבלה מועמדות לפרס ירח האודיטוריום בקטגוריית "אמן הפופ הבינלאומי הטוב ביותר", אך לא זכתה בפרס.<ref></ref>

=== 2011–2015: Dreamchaser ותחנת החלל הבין-לאומית ===
בשנת 2012 מונתה ברייטמן לאמן אונסק"ו לשלום בין השנים 2012–2014 על "מחויבותה למטרות הומניטריות וצדקה, כמו גם תרומתה לאורך הקריירה האמנותית שלה לקידום דיאלוג תרבותי וחילופי תרבויות תוך מסירותה לאידיאליזם ולמטרותיו של הארגון".<ref name=":15" /> מאז 2010 הפכה שגרירת המותג העולמי של פנסוניק, חברה יפנית רב-אומית לייצור מכשירי חשמל ביתיים ואלקטרוניקה, שממוקמת בעיר קאדומה, שבמחוז אוסקה.<ref name=":16" /> כמו כן, היא הפרזנטורית של הסכם השותפות האסטרטגי של פנסוניק עם המרכז למורשת עולמית של אונסק"ו; כיכבה בקמפיין המשותף שלהם, The World Heritage Special, ששודר בערוץ נשיונל ג'יאוגרפיק ברחבי העולם.<ref></ref>
ברייטמן, בהכנות לקראת הטיסה ל[[תחנת החלל הבין-לאומית (2012).|ימין]]
ב-10 באוקטובר 2012 ערכה ברייטמן מסיבת עיתונאים במוסקבה בה הכריזה על כוונתה לצאת לטיסת חלל עתידית.<ref></ref> בהמשך פרסמה שתכננה לטוס לתחנת החלל הבין-לאומית (ISS) בשיתוף עם הרפתקאות חלל , חברה פרטית שמספקת תיירות בחלל.<ref></ref> ברייטמן שילמה כ-34 מיליון ליש"ט עבור הנסיעה.<ref></ref>

ב-16 באפריל 2013 הוציאה את אלבום האולפן האחד עשר שלה, Dreamchaser.<ref name=":17"></ref> ההשראה לאלבום נוצרה לאור החלטתה להפוך לזמרת הראשונה שהגיעה לחלל החיצון. אלבום זה היה שיתוף הפעולה הראשון שלה עם המפיקים מייק הדג'ס וסאלי הרברט.<ref name=":17" /> רבים ממבקרי המוזיקה העכשווית ראו בו כיצירה הטובה ביותר שהוציאה ברייטמן במהלך הקריירה שלה,<ref></ref> ואחרים הצביעו על הקוהרנטיות של בחירת השירים ועל איכות השירה שלה.<ref></ref><ref></ref> Dreamchaser היה אלבומה הראשון שנכנס למצעד האלבומים העצמאיים של בילבורד והפך לאלבום השביעי שלה שהגיע למקום הראשון במצעד האלבומים הקלאסיים, עם מכירות של למעלה מ-20,358 בשבוע יציאתו.<ref name=":3" /> כמו כן, הגיע למקום ה-17 במצעד הבילבורד 200.<ref name=":3" /> מתוך Dreamchaser יצאו ארבעה סינגלים: "Angel", "One Day Like This", "Closer" ו-"Glósóli".<ref name=":17" /> הראשון מביניהם זכה להצלחה כאשר הגיע למקום ה-42 במצעד שירי הדאנס קלאב.<ref name=":3" />

בסתיו 2013 יצאה ברייטמן לסיבוב ההופעות העולמי החמישי שלה, "Dreamchaser World Tour", שהתקיים בקנדה, מקסיקו,<ref></ref> ארצות הברית, הרפובליקה העממית של סין, יפן,<ref></ref> קוריאה הדרומית, תאילנד,<ref></ref><ref></ref> הונג קונג, קטר, איחוד האמירויות הערביות, ברזיל,<ref></ref> צ'ילה,<ref></ref> ארגנטינה, רוסיה, שוודיה, אוקראינה, לטביה, פינלנד, טורקיה ובולגריה.<ref></ref><ref></ref><ref></ref> סיבוב ההופעות זכה להצלחה רבה, ואף הוכתר כאחד מסיבובי ההופעות הרווחיים ביותר באמריקה הצפונית.<ref></ref><ref></ref> ב-6 ביוני קיימה ברייטמן ספיישל טלוויזיוני חדש בחסות PBS בשם Dreamchaser in Concert באולפני אלסטרי, שם היא הפיקה תחרות כדי שלמעריצים תהיה הזדמנות לזכות בכרטיסים להשתתף בצילומים הבלעדיים של האירוע.<ref></ref> Dreamchaser in Concert שודר ב-PBS ב-3 באוגוסט עם רשימה שהורכבה משנים עשר שירים (בתוספת שני שירי בונוס) הכוללים שירים חדשים ושירים ידועים.<ref></ref> גרסת הווידאו של האירוע הצליחה להגיע למקום ה-84 במצעד האלבומים היפני.<ref></ref> ב-13 במאי 2015 הודיעה ברייטמן שהיא ביטלה את נסיעתה לתחנת החלל הבין-לאומית מסיבות משפחתיות.<ref></ref> בסופו של דבר, מצאו לה מחליף והטיסה כונתה Soyuz TMA-18M .<ref></ref> כמו כן, הוציאה את האלבום Voce – Sarah Brightman Beautiful Songs, שהכיל את מיטב שיריה ולהיטיה האהובים.<ref></ref> מתוך האלבום יצא סינגל אחד ביפן בלבד: "Keep the Light".<ref></ref>

בסוף שנת 2015 החליטה ברייטמן להוציא שלישיית אלבומי אוסף בשם "Rarities" ("נדירים"), שכללו את מיטב שיריה וחולקו לפי נושאים: Rarities Volume 1, Rarities Volume 2 ו-Rarities Volume 3.<ref></ref><ref></ref><ref></ref>

=== 2016–2017: מסדר אבירות וסיבובי הופעות ===
[[גרגוריאן, שהתארחה בסיבוב ההופעות של ברייטמן, "Royal Christmas Gala" (2017).]]
ב-2 ביוני 2016 הוענק לברייטמן העיטור האיטלקי "Cavaliere" ("אביר/ה") מטעם מסדר ההצטיינות של הרפובליקה של איטליה על ידי הקונסול הכללי של איטליה, פרנצ'סקו ג'נוארדי. במהלך הטקס הסביר ג'נוארדי את המניע להצטיינותה של ברייטמן והצהיר: "גב' שרה ברייטמן, קולה יוצא הדופן והמוזיקה המצוינת שלה תרמו בצורה מצוינת להפצת השפה והתרבות האיטלקית ברמה גבוהה ברחבי העולם". הטקס הפרטי נערך לרגל חג הרפובליקה (היום הלאומי של איטליה) בקונסוליה הכללית של איטליה בניו יורק.<ref></ref>

ב-6 ביולי 2016 הוציאה ברייטמן את אלבום האוסף האחד עשר שלה, Gala – The Collection. האלבום יצא לאור באופן בלעדי ביפן בסמוך לסיבוב ההופעות "Gala: An Evening with Sarah Brightman",<ref></ref> שכלל 25 הופעות בסך הכול באסיה, אירופה ואמריקה הלטינית.<ref></ref><ref></ref> במהלך אותו החודש הופיעה ברייטמן בפסטיבל סטארמוס 3 בטנריפה, האיים הקנריים, לכבוד הפרופסור האנגלי סטיבן הוקינג,<ref></ref> יחד עם המלחין הנס צימר ואנת'מה.<ref></ref> ב-7 בינואר 2017 ניהלה ברייטמן את טקס החניכה של הספינה החדשה של ריצ'רד ברנסון. בספינה התארחו כ-600 אורחים והיא הייתה לראשונה מבין שתי הספינות החדשות של החברה (שם ספינתו של ברנסון נקבע כ-MV Seabourn Encore).<ref></ref>

ב-27 במרץ 2017 יצאה ברייטמן לסיבוב ההופעות, "Royal Christmas Gala", בו השתתפו גרגוריאן, מריו פרנגוליס <small>(אנ')</small>, נרצ'יס יוסטין איאנאו <small>(אנ')</small> ופרננדו וארלה <small>(אנ')</small>.<ref></ref> הסיבוב כלל 23 הופעות שהתקיימו באירופה בין נובמבר ודצמבר של אותה השנה ובשיא עונת החגים. בחלק מההופעות השתתפה אחותה של שרה, אמיליה ברייטמן.<ref></ref>

=== 2018–2021: Hymn ופרויקט Phantom China ===
ב-7 ביוני הודיעה ברייטמן בשאנגחאי שהיא תצטרף לצוות שופטים מפורסמים בתוכנית טלוויזיה שתלהק זמרים למחזמר. השופטים חיפשו את "הפנטום הסיני הראשון" ("First Chinese Phantom") ב-2020. הזוכה הנבחר לא רק יופיע על הבמה בהפקה הסינית של "פנטום האופרה", אלא יופיע בנוסף בווסט אנד בלונדון או בהפקה של ניו יורק בברודוויי.<ref></ref> ב-10 בספטמבר הוענק לה תואר דוקטור לשם כבוד מאוניברסיטת הרטפורדשייר, כהוקרה על תרומתה הבולטת למוזיקה ולתיאטרון.<ref name=":18" /> ב-17 בספטמבר 2018, הכריזה ברייטמן על אלבומה החמישה עשר, Hymn, שיצא לאור ב-9 בנובמבר 2018 בהוצאת דקה גולד/יוניברסל מיוזיק גרופ. באותו היום יצא הסינגל המוביל מתוכו, "Sogni".<ref></ref>
ברייטמן, [[אידינה מנזל, רודני אטקינס, גלדיס נייט וג'ון שניידר שרים יחד את "God Bless America".|ימין]]
באוקטובר באותה השנה הופץ שיר הנושא מתוכו, "Hymn", כסינגל השני.<ref></ref> בחודש שלאחר מכן, ב-16 בנובמבר, יצא לאור הסינגל הדיגיטלי "Miracle", שהלחין כוכב הרוק היפני יושיקי; הוא הגיע לעשירייה הפותחת במצעד המוזיקה הקלאסית של אייטונס ב-15 מדינות.<ref></ref> בנוסף לאלבום החדש, הכריזה ברייטמן על סיבוב הופעות עולמי, שהחל באמריקה הדרומית בנובמבר 2018 וכלל 125 הופעות על פני חמש יבשות לאורך 2019, והסתיים עם שובה לרויאל אלברט הול בלונדון בפעם הראשונה במשך 20 שנה.<ref></ref><ref></ref> הסינגל האחרון מהאלבום, "Fly to Paradise", יצא לאור בשנת 2019.<ref></ref> הופעתו הפכה לוויראלית וצברה למעלה מ-3.5 מיליון צפיות.<ref></ref> במסגרת אותו הסיבוב הייתה ברייטמן צריכה להופיע ב-9 ביולי 2020 בהיכל מנורה מבטחים בתל אביב.<ref></ref> בהמשך נדחתה ההופעה לאביב 2021 אך לבסוף בוטלה לאלתר ללא תאריך חלופי.<ref></ref>
[[אליזבת השנייה, מלכת הממלכה המאוחדת, לכבודה הקליטה ברייטמן מחדש ביחד עם זמר הטנור אלפי בו את "God Save the Queen".]]
בנובמבר 2020 הוציאה ברייטמן את אלבום האוסף השנים עשר שלה, France.<ref></ref> הוא תוכנן לצאת בשנת 2006 כגרסה בשפה הצרפתית של אלבום האוסף Diva: The Singles Collection, אך לאחר מאבק עם חברת התקליטים שלה נגנז הרעיון ואלבום אוסף זה יצא במקומו. האלבום יועד להפצה בצרפת בלבד, מבלי שיצא בשאר רחבי העולם.<ref></ref> הסינגל המוביל והיחיד מתוכו, "Just Show Me How to Love You", הוא דואט עם פלורנט פאני.<ref></ref> הקליפ הרשמי שלו צולם בטירת שנטילי בשנת 2020,<ref></ref> והופץ בפלטפורמות הדיגיטליות של בלגיה וצרפת בלבד והיה חסום לצפייה בשאר רחבי העולם.<ref></ref> עם זאת, ב-18 בנובמבר 2020 הוא הועלה לערוץ היוטיוב הבינלאומי של ברייטמן, מה שאפשר לשאר האנשים ברחבי העולם לצפות בו.<ref></ref> בנובמבר 2021 פורסמו קטעי מאחורי הקלעים במסגרתם הוסבר כיצד הוקלטו חלק מהשירים שנכללו ב-France.<ref></ref>

לקראת עונת החגים ב-2020 הודיעה ברייטמן שהיא עתידה לקיים הופעה מיוחדת וחד-פעמית. בהמשך לכך פרסמה את שמה, A Christmas Symphony, והודיעה שהיא תצולם ותופץ כאלבום וידאו ברחבי העולם.<ref name=":19"></ref> לבסוף פרסמה שההופעה תתקיים ב-19 בדצמבר 2020 בכנסיית קרייסט, ספיטלפילדס , לונדון שבאנגליה.<ref name=":19" /> שנה לאחר מכן יצאה לסיבוב הופעות, "A Christmas Symphony", שהתבסס על אותה ההופעה משנת 2020;<ref name=":20"></ref> הוא החל ב-26 בנובמבר 2021, והסתיים ב-21 בדצמבר 2021.<ref></ref> הוא התקיים ברחבי ארצות הברית בלבד, וכלל כ-17 הופעות בסך הכול, במסגרתן ביצעה שירי חג מולד שונים.<ref name=":20" /> בפברואר 2021 השיקה סוכריות בצורת לבבות לכבוד יום ולנטיין (בשלושה טעמים וצבעים שונים: לבן/נענע, ורוד/אבטיח וסגול/פסיפלורה).<ref></ref>

=== 2022–הווה: A Starlight Symphony, הוקרה ו-Winter in Paris ===
במהלך שנת 2022 הודיעה ברייטמן כי בכוונתה לקיים לג שני באסיה, שכלל שש הופעות נוספות שאירעו במסגרת "A Christmas Symphony" – סיבוב ההופעות אותו החלה בשנת 2021 לכבוד חג המולד.<ref name=":27"></ref> אותן ההופעות התקיימו בשלוש ערים שונות ביפן: טוקיו, נגויה ואוסקה. כרטיסי VIP הוצעו למכירה כבר באמצע שנת 2022.<ref name=":27" /> בהמשך לכך, פרסמה באתר האינטרנט הרשמי שלה פוסט בו הצהירה על סיבוב הופעות חדש, בשם "A Starlight Symphony".<ref name=":28"></ref> באותו הפוסט, נכתב "אל תפספסו את ההזדמנות לבלות את הזמן בחייכם ולפגוש את שרה באופן אישי בתיאטרון הוונציאני היפה בלאס וגאס".<ref name=":28" /> פרק זמן לאחר מכן, פורסם פוסט נוסף בו נחשפו פרטים נוספים אודות סיבוב ההופעות.<ref></ref> בסמוך לאותו הפרסום, הוצעו למכירה כרטיסים נוספים לאור ההיענות ברחבי העולם.<ref></ref>

ב-17 במאי 2022 פורסם בחשבון הטוויטר של ברייטמן ציוץ עם הצהרה: "שרה לוקחת חלק בהוצאה העולמית של 'God Save the Queen', עם , מקהלת ה-NHS Voice of Care והתזמורת הפילהרמונית המלכותית. ההוצאה תופץ באייטונס, באמזון מיוזיק ובמגוון פלטפורמות הסטרימינג הדיגיטליות ביום שישי, 27 במאי!".<ref></ref> באותו היום, פורסמה גם העטיפה של הגרסה, בה נראית אליזבת השנייה בצעירותה, כשהיא אוחזת בשרביט אדוארד הקדוש וגלובוס הריבון, כשלראשה כתר האימפריה הממלכתי. בהמשך, פורסם שעל ההפקה המוזיקלית של הגרסה היו אחראים המפיקים המוזיקליים מייגן קוטון וניק פטריק. ב-20 במאי פורסם ריאיון של ברייטמן שרה ב-BBC בו היא דיברה על היוזמה לגרום למלכה להגיע לראש מצעד הסינגלים לפני חגיגות היובל שלה, תוך גיוס כספים לצלב האדום הבריטי – במטרה לעזור לאנשים במשבר.<ref></ref> ב-25 במאי, חמישה ימים לאחר מכן, פורסמה הצהרה בה נאמר שוורנר מיוזיק UK תתרום ליש"ט לצלב האדום הבריטי עבור כל עותק ש-"God Save the Queen" הן בפורמטים הפיזיים והן בדיגיטליים.<ref></ref> השיר זכה לחשיפה תקשורתית נוספת כאשר מספר חודשים לאחר מכן, נפטרה אליזבת השנייה.<ref></ref>

ב-6 באוקטובר 2022 הונצחה בשדרת הכוכבים של הוליווד (6243) על הישגיה בקטגוריית "הופעה חיה", כמו גם הוקרה לתרומתה הרבה לעולם הבידור והתיאטראות בפרט.<ref name=":26" /> בשנת 2023, הודיעה ברייטמן ברשתות החברתיות על הארכה נוספת של סיבוב ההופעות "A Christmas Symphony".<ref></ref> במסגרת ההארכה, התווספו 22 הופעות נוספות, שתיים אירעו בקנדה ו-20 בארצות הברית.<ref></ref> ב-10 באוקטובר 2023, הוכרז כי ברייטמן תככב בתפקיד הראשי של נורמה דזמונד בגרסה האוסטרלית 2024 של "שדרות סאנסט" במלבורן החל ממאי 2024 לפני שיעבור לבית האופרה של סידני באוגוסט 2024.<ref></ref><ref></ref> לקראת סוף שנת 2023 יצא לכבוד חג המולד הסינגל "Le Bonheur est Multicolore" בהשתתפות לואיזה ומתיאס.<ref></ref> הוא פורסם כסינגל המוביל מתוך אלבום האולפן השלושה-עשרה שלה Winter in Paris שיצא לאור ב-17 בנובמבר, בפורמט של תקליטור בצרפת ובבלגיה בלבד.<ref></ref>

בתחילת שנת 2024 הוציאה את "Love and Deepspace" – שיר הנושא הרשמי של משחק הווידאו, (2024).<ref></ref>

== מוזיקה וקול ==
ברייטמן למדה פיתוח קול ראשוני אצל אליזבת האוס, ראש טריניטי מיוזיק קולג' בלונדון, ולאחר מכן אצל אלן פאול מג'וליארד. בהמשך הוכשרה אצל המורה לפיתוח הקול דייוויד רומנו.<ref></ref> לדברי ברייטמן, קולה יכול להגיע ל-F<sub>6</sub>.<ref></ref>

דייוויד קאדיק, מנצח "פנטום האופרה" (1986), הצהיר:

לפעמים היא משתמשת ביכולות הווקאליות שלה במטרה לשלב מוזיקת פופ ומוזיקה קלאסית באותו השיר. "Anytime, Anywhere" מ-Eden כולל את הלחן של אלבינוני, אך משלב הפקה חדשנית. את השיר היא מתחילה בשירה קלאסית, עוברת לשירת פופ באופן זמני ומסיימת עם שירה קלאסית נוספת. דוגמה נוספת לכך היא בסרט, "ריפו! האופרה התורשתית" (2008), בשירים "Chase The Morning" ו-"Chromaggia" שביצעה כבליינד מג.<ref></ref>

המוזיקה של ברייטמן מוגדרת בדרך כלל כקרוסאובר קלאסית. לפי מנכ"ל מנהטן רקורדס איאן רלפיני, היא אחראית במידה רבה לפופולריות של הסוגה המוזיקלית. בריאיון לפיפל משנת 2000 טענה ברייטמן שדבריו של רלפיני "נוראיים" כיוון שלדעתה, אין צורך להגדיר מוזיקה. ההשפעות האישיות שלה כוללות מוזיקאים ואמנים משנות ה-60 וה-70, כמו דייוויד בואי ופינק פלויד,<ref name=":4" /> והיא משלבת בשיריה סוגות כמו פופ רוק ועד קלאסי. במהלך הקריירה שלה הושוותה למדונה, שר וסלין דיון.<ref></ref> חלק מאלבומיה כוללים אריות אופרה של מלחינים כמו פוצ'יני (Harem, Eden ו-Timeless), שירי פופ של אמנים כמו קנזס ("Dust in the Wind" מ-Eden), דיידו ("Here with Me" מ-La Luna), ופרוקול הארום ("A Whiter Shade of Pale" מ-La Luna). היא שרה בשפות רבות כדוגמת אנגלית, ספרדית, צרפתית, לטינית, גרמנית, איטלקית, רוסית, הינדית, מנדרינית ויפנית.<ref name=":4" />

== חיים אישיים ==
ב-1979, בגיל 18, התחתנה ברייטמן עם אנדרו גרהם-סטיוארט, שניהל באותה תקופה את הלהקה הגרמנייה טנג'רין דרים .<ref></ref> מאוחר יותר פגשה את אנדרו לויד ובר כשהשתתפה ב"קאטס". ב-1983 התגרשה מגרהם-סטיוארט ומאוחר יותר באותה שנה התגרש לויד ובר מאשתו הראשונה, שרה הוגיל, איתה נולדו לו שני ילדים.<ref></ref> לויד ובר וברייטמן נישאו ב-22 במרץ 1984 ומערכת היחסים ביניהם הפכה במהירות לנושא שדובר באופן תדיר בתקשורת והצהובונים עד גירושיהם ב-1990.<ref></ref> השניים נותרו ביחסים ידידותיים; בשנת 2006, במלאת 20 שנה ל"פנטום האופרה", כינה לויד ובר את ברייטמן "אישה נפלאה, נאמנה ואהובה לחלוטין",<ref></ref> והיא הופיעה במלאת 25 שנים למחזמר ב-2011.<ref></ref> הוא הופיע כאורח מיוחד בקונצרט שלה שאירע ב-24 בספטמבר 1997 ברויאל אלברט הול בלונדון, במסגרת סיבוב ההופעות הראשון שלה "A Timeless Evening with Sarah Brightman".<ref name=":21" />

לברייטמן הייתה מערכת יחסים בת 10 שנים עם פרנק פיטרסון, במהלכה הם ניסו ולא הצליחו להביא ילדים לעולם. בריאיון למגזין הבריטי , אמרה שאימהות זה דבר "מקסים", אך השלימה עם זה שלעולם לא יהיו לה ילדים.

== פילנתרופיה ==
ב-8 בפברואר 2012 עמדה ברייטמן להפוך ל"אמן למען השלום" של אונסק"ו.<ref></ref> בנוסף היא משתפת פעולה עם פנסוניק ואתר מורשת עולמית של אונסק"ו, ומככבת במסע הפרסום The World Heritage Special.<ref></ref> בשנת 2012, בשיתוף עם Virgin Galactic, הושקה תוכנית המלגות – "ברייטמן STEM" (מדע, טכנולוגיה, הנדסה ומתמטיקה).<ref name=":22"></ref> התוכנית עזרה לנשים צעירות בארצות הברית להמשיך וללמוד בקולג' במשך ארבע שנים.<ref name=":22" /> ב-27 ביוני 2013 הודיעה קבוצת ריינווד בתיאטרון בייג'ינג שברייטמן תהיה שגרירת קידום המכירות שלה; דבר שהיווה ציון דרך בהתרחבות הגלובלית של ריינווד גרופ, בלונדון בארבע השנים שעקבו למאורע. זו הפעם השנייה שהקבוצה משתפת פעולה עם אמן משפיע, הראשונה הייתה עם זמר הטנור הספרדי פלאסידו דומינגו, ב-2008.<ref></ref> בנובמבר 2013, תרמה 533,000 דולרים לאלו שנפגעו מהוריקן אינגריד בגררו, מקסיקו – כל הרווחים נאספו במופע שקיימה במקסיקו סיטי ב-13 בנובמבר 2013.<ref></ref>

ב-30 באוקטובר 2013 הודיעה ברייטמן באמצעות התקשורת שהיא מתכבדת להיות חלק מהמועצה המייעצת של מרכז צ'לנג'ר; ארגון החינוך המדע, הטכנולוגיה, ההנדסה והמתמטיקה ללא מטרות רווח (STEM). בהצהרתה אמרה: "באמצעות השותפות שלי עם מרכז צ'לנג'ר, אני מקווה לעורר בילדים את אותה הפליאה וההתרגשות לחקר החלל שאני מרגישה בעצמי". מרכז צ'לנג'ר והרשת שלו שכוללת יותר מ-40 מרכזי למידה בהם מעסיקים את התלמידים בהתנסויות מעשיות שמחזקות ידע במדע, טכנולוגיה, הנדסה ומתמטיקה (STEM). בנוסף לכך, מלמדים אותם על המשך החיים שלהם ועל האפשרויות שלהם כסטודנטים עתידיים.<ref></ref>

באפריל 2014 לוהקה ברייטמן כמנהלת תזמורת בערב הצדקה Symfunny, שהתקיים בחסות הארגון Parkinson's UK ברויאל אלברט הול ב-4 ביוני, במטרה למצוא תרופה למחלת פרקינסון.<ref></ref> ביולי 2015 הונפקו מלגות המוזיקה של קרן אנדרו לויד ובר ושרה ברייטמן. המלגות הוענקו לסטודנטים בלימודי התואר השני שלהם ברויאל נורת'ן קולג' למוזיקה, כחלק מתוכנית לתואר שני במוזיקה.<ref></ref> בשנת 2020 החלה מגפת הקורונה שעוררה בהלה, מלוּוה במשבר כלכלי משמעותי ברחבי העולם. בעקבות כך החליטה ברייטמן לקיים את אירוע At Home with Sarah Brightman ("בבית עם שרה ברייטמן"). במסגרת האירוע ביצעה באופן וירטואלי הופעה שנועדה להפיח תקווה באנשים שהיו בהסגר או בידוד.<ref></ref>

== הופעות כשחקנית ==
=== מחזמרים ===
* "אני ואלברט" (הנסיכה ויקטוריה וילדה עזובה), תיאטרון, לונדון.
* "קאטס" (ג'מימה), תיאטרון לונדון החדש 1981.
* "נשף המסכות" (טרה טריטופס), 1982.
* "נייטינגייל" (זמירה), פסטיבל בוקסטון 1982 והליריקה, האמרסמית'.
* "שיר וריקוד" (הילדה/אמה), תיאטרון פאלאס בלונדון ב-28 באפריל 1984.
* "פנטום האופרה" (כריסטין דאי), תיאטרון הוד מלכותה בלונדון 1986, ברודוויי 1988.
* "היבטים של אהבה" (רוז ויברט), דצמבר 1990 בתיאטרון ברודהרסט בברודוויי.
* "שדרות סאנסט" (נורמה דזמונד), 2024, אוסטרליה.<ref></ref>

=== אופרטה ===
* "שודדי הים מפנזאנס" (קייט), 1982.
* "האלמנה העליזה" (ולנסיאן), 1985.

=== מחזות ===
* "טרלוני מהבארות" (רוז טרלוני), תיאטרון הרולד פינטר 1992.
* "ערכים יחסיים" (מירנדה פרייל), פסטיבל צ'יצ'סטר ותיאטרון סאבוי 1993.
* "אובססיה מסוכנת" (סאלי דריסקול), תיאטרון היימרקט, בסינגסטוק 1994.
* "התמימים" (גברת גידנס), תיאטרון היימרקט, בסינגסטוק 1995.

== פילמוגרפיה ==

=== סרטי קולנוע ===
* "שיר וריקוד", סרט משנת 1984, שבוצע בשידור חי על הבמה.
* "סבא", סרט מונפש לילדים משנת 1989, ביצעה את "Make Believe" בכתוביות הסיום.
* "ארמון של סורגים", סרט משנת 1999. ביצעה את "Deliver Me" במהלכו.
* "זמן הידע", סרט גרמני משנת 2000, בו הופיעה בתור עצמה.
* "ריפו! האופרה התורשתית", סרט משנת 2008, בו הופיעה בתור מגדלנה "בליינד מג" דפו.
* "אמאלפי: תגמוליה של האלה" (Amarufi: Megami no hôshû), סרט משנת 2009 (יפן), בו הופיעה בתור עצמה.
* "לילה ראשון", סרט משנת 2010, בו הופיעה בתור סיליה.
* "פנטום האופרה ברויאל אלברט הול", סרט משנת 2011 שיצא לכבוד יום השנה ה-25 שהוצג בשידור חי באלברט הול, בו הופיעה בתור עצמה.

=== הופעות חיות ב-DVD ===
* 1998: Sarah Brightman: In Concert
* 1998: A Gala Christmas in Vienna
* 1999: One Night in Eden
* 2001: La Luna: Live in Concert
* 2004: The Harem World Tour: Live from Las Vegas
* 2009: Symphony: Live in Vienna
* 2013: Dreamchaser in Concert
* 2018: Hymn: In Concert
* 2020: A Christmas Symphony

== דיסקוגרפיה ==

== סיבובי הופעות ==
=== סיבובי הופעות ===
* 1997: A Timeless Evening with Sarah Brightman
* 1999: One Night in Eden Tour
* 2000–2001: La Luna World Tour
* 2004: Harem World Tour
* 2008–2009: The Symphony World Tour
* 2009: Sarah Brightman in Concert
* 2010: Sarah Brightman in Concert with Orchestra
* 2013–2014: Dreamchaser World Tour
* 2016–2017: Gala: An Evening with Sarah Brightman
* 2017: Royal Christmas Gala
* 2018–2020: Hymn: Sarah Brightman in Concert
* 2021–2023: A Christmas Symphony
* 2022: A Starlight Symphony

== פרסים והוקרה ==

== קישורים חיצוניים ==

* 

== הערות שוליים ==

*
קטגוריה:ערכים שבהם תבנית בריטניקה אינה מתאימה
קטגוריה:שחקני תיאטרון אנגלים
קטגוריה:שחקניות תיאטרון אנגליות
קטגוריה:זמרים-יוצרים בריטים
קטגוריה:זמרות-יוצרות בריטיות
קטגוריה:זמרי רוק בריטים
קטגוריה:זמרות רוק
קטגוריה:זמרים השרים בספרדית
קטגוריה:זמרי אופרה בריטים
קטגוריה:זמרות אופרה בריטיות
קטגוריה:זמרים בעלי מנעד קולי של 5 אוקטבות
קטגוריה:אמניות אנג'ל רקורדס
קטגוריה:אמני אנג'ל רקורדס
קטגוריה:רקדניות אנגליות
קטגוריה:רקדנים אנגלים
קטגוריה:מקבלי תואר דוקטור לשם כבוד
קטגוריה:מקבלות תואר דוקטור לשם כבוד
קטגוריה:אישים שהונצחו בשדרת הכוכבים של הוליווד: תיאטרון ומופעים
קטגוריה:בריטים שנולדו ב-1960
קטגוריה:בריטיות שנולדו ב-1960